**กิตติกรรมประกาศ**

วิทยานิพนธ์เล่มนี้สำเร็จบูรณ์ได้ด้วยความกรุณาและความช่วยเหลืออย่างดียิ่ง จากผู้ช่วยศาสตราจารย์ ดร.สุรกานต์ จังหาร ผู้ช่วยศาสตราจารย์ ดร.ทิพาพร สุจารี อาจารย์ที่ปรึกษาวิทยานิพนธ์ ที่ได้ให้ความรู้ ตลอดจนให้คำปรึกษา และแนะนำแนวทางแก้ปัญหาที่เกิดขึ้นระหว่าง การดำเนินงานวิจัย ผู้วิจัยขอกราบขอบพระคุณด้วยความเคารพอย่างสูงไว้ ณ โอกาสนี้

 กราบขอบพระคุณผู้ช่วยศาสตราจารย์ ดร.วิลัน จุมปาแฝด ผู้แทนบัณฑิตวิทยาลัย รองศาสตราจารย์ ดร. ณรงค์ฤทธิ์ โสภา ผู้ช่วยศาสตราจารย์ ดร.ภูษิต บุญทองเถิง ผู้ทรงคุณวุฒิสอบวิทยานิพนธ์ที่ให้คำแนะนำและตรวจแก้ไขข้อบกพร่องมาโดยตลอด ตั้งแต่เริ่มต้นจนสำเร็จเรียบร้อย

 กราบขอบพระคุณ ดร.อัญญารัตน์ นาถธีระพงษ์ อาจารย์ก่อกิจบุญ ฟูคำ อาจารย์เทพพร ขายไชย คุณครูสมคิด กันภัย และคุณครูธนัญญา สุหา ที่กรุณาเป็นผู้เชี่ยวชาญในการตรวจสอบคุณภาพเครื่องมือวิจัย ตลอดจนให้คำแนะนำ ข้อเสนอแนะในการปรับปรุงเครื่องมือจนงานวิจัยเล่มนี้เสร็จสมบูรณ์

 ขอขอบพระคุณท่านผู้อำนวยการ สมนึก อุดมทรัพย์ ผู้อำนวยการโรงเรียนปทุมคงคาสมุทรปราการ รองผู้อำนวยการและคณะครูโรงเรียนปทุมคงคา สมุทรปราการ ที่ให้ความอนุเคราะห์ในการเก็บข้อมูลวิจัย ตลอดจนให้คำปรึกษาและแนะนำแนวทาง ตั้งแต่เริ่มต้นจนสำเร็จลุล่วง

 ขอขอบคุณนักเรียนชั้นมัธยมศึกษาปีที่ 3/2 และ 3/1 ปีการศึกษา 2560 โรงเรียนปทุมคงคา สมุทรปราการ ที่ให้ความร่วมมือเป็นอย่างดีในการเก็บรวบรวมข้อมูล

 ขอขอบคุณ เพื่อนทั้งในระดับปริญญาตรี สาขาภาษาอังกฤษ มหาวิทยาลัยมหาสารคาม และเพื่อนนักศึกษา ระดับปริญญาโท สาขาหลักสูตรและการเรียนการสอน ภาคปกติ ปีการศึกษา 2559 มหาวิทยาลัยราชภัฏมหาสารคามทุกคน ที่เป็นกำลังใจและให้ความช่วยเหลือทำให้วิจัยเล่มนี้สำเร็จลุล่วงด้วยดี

 เหนือสิ่งอื่นใดขอกราบขอบพระคุณ บิดา มารดา ครู อาจารย์ของผู้วิจัยที่ให้กำลังใจและให้การสนับสนุนในทุกๆ ด้านอย่างดีที่สุดเสมอมา คุณค่าและคุณประโยชน์อันพึงจะมีจากงานวิจัยเล่มนี้ ผู้วิจัยขอมอบและอุทิศแด่ผู้มีพระคุณทุก ๆ ท่าน และผู้วิจัยหวังเป็นอย่างยิ่งว่า รายงานการวิจัยนี้จะเป็นประโยชน์ต่อการปรับปรุงคุณภาพการศึกษาไม่มากก็น้อย

 นางสาวจุฑามาศ ชนะภัย